40 százalékunknál bejött a kormánypropaganda, 23 százalék viszont ellenáll, nem hiszi, hogy Sorosnak hatása lenne a közéletre. Úgy fest, a fideszes-jobbos, illetve a balliberális oldal teljesen más mozit néz.

Soros irányítja az országot – erről a társadalom 40 százaléka van meggyőződve. A 24.hu megbízásából a Republikon Intézet végzett kutatást, és a különböző pártálású emberek szerint csoportosították az eredményeket. A Fidesz-szavazók elsöprő többsége, 70 százaléka hiszi, hogy Sorosnak kisebb vagy nagyobb befolyása van a magyar közéletre, a balliberális szavazóknak mindössze 23 százaléka, ez tehát vízválasztó a két tábor között, valamint arra is utal, hogy a két tábor "két mozit néz". A jobbikosok 38 százaléka a két tábor eredménye közé lövi be a vélekedést.

A válaszadóknak egy ötfokozatú skálán kellett eldönteni, hogy Sorosnak érdemi vagy semmilyen befolyása nincs a magyar közéletre.

A teljes népesség 23 százaléka még mindig abban él, hogy Sorosnak semmilyen befolyása niincs a magyar közéletre, náluk mintha nem működne a kormányzati propaganda. De még a fideszes szavazók közt is van 9 százalék, amely így gondolkodik.